
Az univerzális /i a u/ magánhangzók akusztikai szerkezete az olaszban és a magyarban

A dolgozatomban akusztikus fonetikával foglalkozom, azaz a hangtan fizikai területével. Ebből a megközelítésből elemzem ki a három univerzális magánhangzóknak a fizikai összetételét. Azért hívják ezt a három magánhangzót, azaz az [i, a, u]-t univerzális magánhangzóknak, mert ezek minden nyelvben megvannak. Emellett vannak olyan nyelvek, melyekben csak ez a három van, mint például az arab nyelvváltozatokban és nincs olyan nyelv, melyben több van, de a három egyike ne lenne meg.
Olaszországban sokféle dialektus létezik, például az északon beszélt olasz nyelv a délen beszélt olasz nyelvtől nagyon különbözik, és szinte minden tartománynak van egy külön dialektusa. A három magánhangzó dialektusonként is eltérő összetételű, de a magyar akcentusban megjelenő [i, a, u] mégis más, mint bármely autentikus olasz változatban. 



